لیۆنێل سکالۆنی

لیۆنێل سکالۆنی (لەدایکبووی ١٦ی ئایاری ١٩٧٨)یاریزانی پێشوو و ڕاھێنەری ئێستای ھەڵبژاردەی تۆپی پێی ئەرژەنتین. لە شاری پوجاتۆی ویلایەتی سانتافی لەدایکبووە و لە ساڵی ١٩٩٥ یەکەمجار وەک یاریزانێک بۆ یانەی نیوێڵز ئۆڵد بۆیز یاری کردووە. زۆربەی ژیانی پیشەگەری خۆی لە ئیسپانیا بەسەر بردووە، لە پێکھاتەی سەرەکی دیپۆرتیڤۆ دی لاکۆرۆنا بوو، کە لەگەڵیدا نازناوی خولی ئیسپانیای وەرزی ١٩٩٩–٢٠٠٠ و جامی شای ٢٠٠١–٢٠٠٢ بەدەستھێنا؛ بە گشتی ٢٥٨ یاری و ١٥ گۆڵی لە ماوەی ١٢ وەرزدا لە لالیگا لەگەڵ سێ یانەی جیاوازدا تۆمارکردووە. ھەروەھا چەند ساڵێک لە ئیتاڵیا یاری کردووە، لەگەڵ لازیۆ و ئەتالانتا، پێش ئەوەی لە ساڵی ٢٠١٥ واز لە یاریکردن بھێنێت.

لە ئاستی نێودەوڵەتیدا، سکالۆنی لە ئاستی خوار ٢٠ ساڵان یاری بۆ ئەرژەنتین کردووە، ویەکەم یاری خۆی لە ھەڵبژاردەی سەرەکی لە ساڵی ٢٠٠٣ ئەنجامدا؛ لە نێوان ساڵانی ٢٠٠٣ بۆ ٢٠٠٦ سکالۆنی ٧ یاری بۆھەڵبژاردەکە کردووە، بەشێک بووە لە پێکھاتەی مۆندیالی ٢٠٠٦. لە ساڵی ٢٠١٦ بوو بە ڕاھێنەر، وەک یاریدەدەری ڕاھێنەر لە سیڤیلیا و ھەڵبژاردەی خوار ٢٠ ساڵانی ئەرژەنتین کاری کردووە. لە ساڵی ٢٠١٨ وەک ڕاھێنەری تیپی خوار ٢٠ ساڵان دەستنیشانکرا، و لە کۆتایی ئەو ساڵەدا ھەڵبژێردرا بۆ سەرکردایەتیکردنی ھەڵبژاردەی سەرەکی ئەرژەنتین. لەیەکەم ئەزموونی خۆی لە ئەرکی ڕاھێنەریدا لەگەڵ ھەڵبژاردەی ئەرژەنتین پلەی سێیەمی، جامی ئەمریکای ٢٠١٩, لە بەرازیل بەدەستھێنا. سکالۆنی بە بردنەوەی جامی ئەمریکای ٢٠٢١، بووە یەکەم ڕاھێنەری ئەرژەنتین لە ماوەی ٢٨ ساڵدا کە لەگەڵ تیپەکەدا پاڵەوانێتییەکە بباتەوە؛ پاشان سەرکەوتنەکانی بەردەوام بوو دوای ئەوەی توانی سەرکەوتن بەسەر پاڵەوانی ئێستای ئەورووپا، ئیتاڵیا، لە ساڵی ٢٠٢٢ فینالیسیما بەدەستبھێنێت. لە دواتردا ھەڵبژاردەی نیشتمانی ئەرژەنتین بە سەرۆکایەتی سکالۆنی سێیەم نازناوی جامی جیھانیی فیفای خۆی بەدەستھێنا، کە یەکەم نازناوی جامی جیھانیی فیفای بوو لە ساڵی ١٩٨٦ەوە.

 نازناوەکان 
 یاریزان 
دیپۆرتیڤۆ
 لالیگا: ١٩٩٩–٢٠٠٠
 جامی شای ئیسپانیا: ٢٠٠١–٢٠٠٢
 سوپەرکۆپا دی ئیسپانیا: ٢٠٠٠، ٢٠٠٢

وێست ھام
 پلەی دووەمی جامی یەکێتی ئینگلتەرا: ٢٠٠٥–٢٠٠٦

ئەرژەنتین
 پاڵەوانێتی جیھانی لاوانی فیفا: ١٩٩٧Levinsky, Sergio (8 August 2018). 

 ڕاھێنەر 
ئەرژەنتین
 جامی جیھانی فیفا: 2022
 جامی ئەمریکا: 2021 ; پلەی سێیەم: 2019
 کۆنمێبۆڵ-جامی پاڵەوانانی ئەورووپا: 2022

 سەرچاوەکان 

 بەستەرە دەرەکییەکان 

پۆل:ڕاھێنەرانی تۆپی پێی ئارجەنتینی
پۆل:یاریزانانی تۆپی پێی دوور لە وڵات لە ئیتالیا
پۆل:یاریزانانی تۆپی پێی دوور لە وڵات لە ئینگلستان
پۆل:یاریزانانی تۆپی پێی دوور لە وڵات لە ئیسپانیا
پۆل:یاریزانانی تۆپی پێی دوور لە وڵاتی ئارجەنتینی
پۆل:یاریزانانی جامی جیھانیی فیفای ٢٠٠٦
پۆل:یاریزانانی خولی تۆپی پێی ئیتالیا
پۆل:یاریزانانی لا لیگا
پۆل:یاریزانانی ھێڵی ناوەندی تۆپی پێ
پۆل:یاریزانانی تۆپی پێی ئارجەنتینی
پۆل:ئارجەنتینییەکانی بە ڕەگەز ئیتالی
پۆل:زیندووان
پۆل:لەدایکبووانی ١٩٧٨
پۆل:یاریزانانی خولی تۆپی پێی ئینگلتەرا
پۆل:یاریزانانی تۆپی پێی ئەرژەنتینی
پۆل:بەرگریکارانی تۆپی پێ
پۆل:یاریزانانی پرێمیەرلیگ